હેમા અનુસાર, ‘મને યાદ છે કે, એકવાર મેં પદાધિકારીઓને કહ્યું કે, હું ભાષણોમાં અટલ બિહારી બાજપેયીનો ઉલ્લેખ કરું છું પણ તેમને ક્યારેય મળી નથી, મને મળાવો. ત્યારબાદ મને તેમની મુલાકાત માટે લઈ જવામાં આવી. મુલાકાત દરમિયાન મેં અનુભવ્ય કે, બાજપેયી વાત કરવામાં ખચકાઈ રહ્યાં છે. આ વિશે મેં ત્યાં ઉપસ્થિત એક મહિલાને પૂછ્યું કે શું વાત છે? અટલજી બરાબર વાત કેમ નથી કરી રહ્યાં? ત્યારે તેમણે મને જણાવ્યું કે, તેઓ તમારા બહુ મોટા ફેન છે અને 1972માં આવેલી તમારી ફિલ્મ ‘સીતા ઔર ગીતા’ 25થી વધુ વખત જોઈ ચૂક્યા છે. આજે અચાનક તમને સામે જોઈ ખચકાટ અનુભવી રહ્યાં છે.’